钦定古今图书集成/历象汇编/乾象典/第025卷 > 《罗雅谷五纬历指》 > 木星旁小星图
## 钦定古今图书集成/历象汇编/乾象典/第025卷 > 《罗雅谷五纬历指》 > 木星旁小星图

木星旁小星图说

“木星，目见一星”，今用远镜见五星。木星为心，则有四
小星，常环行其上下左右，时相近，时相远，时四星皆
在一方，时一或二或三在一方，馀在他方，时一或二
不见，皆用远镜可测之。初测者作此直线图。其九测：
一为万历壬子年，太阳在元枵初度辰时；二为癸丑
年，太阳在元枵二十六度子正时；三为本年次日寅
初三刻。四为本年太阳在娵訾二十三度亥初刻。五
为次日丑正刻。六为甲寅年太阳在大梁八度亥初
一刻。七为本日子初刻。八为次日子正二刻。九为本
日寅初刻。依上测得其相距极近之圈半径为木星
三径。〈用木星半径为法盖无他物可与为比〉次小星圈半径，为木星四
径，第三为五径，第四为十径。